Lav et referat af nedenstående tekst:

Tekst:
Efterårssolen dansede over Tangkrogen søndag eftermiddag, hvor flere hundrede gæster var mødt op for at overvære tv-vært og madskoleindehaver, Timm Vladimir, offentliggøre årets vindere af Hotdog-DM på Food Festival i Aarhus. Forinden havde 14 restauranter fra hele landet præsenteret deres bedste fortolkning af den populære pølsevognsklassiker for et kompetent dommerpanel, der bestod af blandt ande Umut Sakarya, indehaver af Guldgrillen og Guldkroen i København, og stjernekokkene Thomas Herman og Dak Wichangoen, som er kendt fra både tv og adskillige toprestauranter. Vildsvin, ramsløg og solbær Gæsterne flokkedes om de mange lækre hotdogs, og der var skruet op for både kreativitet, præsentation og underholdning til årets konkurrence. Vinderen af DM-titlen blev Restaurant Fauna fra Aalborg. De stillede op med en hotdog med vildsvin, ramsløg og solbær. - Vi har lavet en hotdog, vi også gerne selv vil spise. Den har masser af power. Pølsen er lavet med vildsvin, så der er god smag. Og så har vi arbejdet meget med balancen mellem det sure, det søde, det salte og umami. Det gav heldigvis pote, fortæller restauratør og kok Mikael Kopp Christensen fra Restaurant Fauna. Endnu en nordjysk vinder Børsens gastronomiredaktør Ole Troelsø sad med i årets dommerpanel, og ifølge ham var årets konkurrence kendetegnet ved et meget højt niveau. - Det har været et skarpt felt i år, og deltagerne har virkelig lagt sig i selen for at overraske os. Hos Restaurant Fauna gik alle dele op i en højere enhed. Det hele sad lige i skabet. Og så serverede de hotdoggen på en varm sten, så den var varm, da vi satte tænderne i den. Det var lige prikken over i’et”, siger Ole Troelsø, gastronomiredakør på Børsen. Prisen for den mest innovative hotdog gik til Okê Restaurant på Ruths Hotel i Skagen, mens Restaurant Den Hvide Hest i Kolding solgte flest hotdogs til publikum, hvilket gav dem titlen Årets Hotdog Konge. I alt købte de hotdogsultne festivalgæster ind for 161.200 kr. Et beløb, der går ubeskåret til Dyreværnet. Hotdog DM foregår på Food Festival, der med 28.000 gæster er Danmarks største madevent. Over 250 fødevarevirksomheder, producenter, madhåndværkere og organisationer bidrager med aktiviteter og madoplevelser. Næste år løber Food Festival af stablen fra 1.-3. september på Tangkrogen i Aarhus.

Referat:
Restaurant Fauna slog søndag benene væk under dommerne til Hotdog-DM 2022 på Food Festival.